नई दिल्ली। सैफ कप फुटबॉल टूर्नामेंट में भारत ने पाकिस्तान के खिलाफ आज एक बार फिर अपनी श्रेष्ठता साबित कर दी है। बांग्लादेश में खेले गए सेमीफाइनल मुकाबले में पाकिस्तान को हराते हुए भारतीय फुटबॉल टीम ने फाइनल का टिकट कटा लिया है। सेमीफाइनल मुकाबले में भारत ने पाकिस्तान को 3-1 के अंतर से मात दी। अब भारतीय फुटबॉल टीम का फाइनल में खिताबी मुकाबला मालदीव से होगा। भारत की ओर से आज के मैच में मनवीर सिंह ने दो गोल किए। जबकि भारत का तीसरा गोल सुमित पासी ने किया। पाकिस्तान की ओर से एक मात्र गोल हसन बशीर ने किया।